LidanRubinov/Halacha-QA huggingface dataset:
שאלה: חימום חלב בשבת: רציתי לשאול שאלה לגבי הכנת קפה עם חלב בשבת. כידוע לפני הספרדים והאשכנזים דבר נוזלי התקרר אסור לחממו בשבת מפני שזה בישול. אם אני רוצה לעשות נס קפה חלבי בשבת, האם מותר לשפוך את החלב לכלי שלישי שיש בכלי מים חמים?
תשובה: מותר לתת חלב  מפוסטר  אף בכלי שני.  יש אומרים שאין חשש בישול של נוזלים בכלי שני אף מדין קלי הבישול ועוד שחלב שלנו מפוסטר ויש המגדירים אותו כמבושל
שאלה: דגן דוחן בפסח?: יש לי זוג תוכונים בבית והם אוכלים גרעינים של דוחן. האם מותר להחזיק גרעינים של דוחן ולשים להם לאכול את הגרעינים?
תשובה: אתה מכנה את הדוחן כ"דגן". אם אכן הוא דגן שמחמיץ (והוא שם נרדף לאחד מחמשה מיני דגן) הוא חמץ ויש לבערו. אך אם הוא אינו מין דגן, הוא נכלל במסגרת ה"קטניות" ומותר להאכיל בו את התוכים.
שאלה: להאמין לרב: חבר שלי שאל את הרב שלו שאלה מסויימת והרב ענה לו. לאחר מכן אני אמרתי לרב שלי את ההלכה הזאת והרב שלי אמר לי שהוא בחיים לא שמע על זה וזה לא נראה לו ואני צריך לברר את זה בעצמי. שאלתי היא: האם על כל הלכה שאני שואל רב מסויים אני צריך לברר את המקורות להלכה הזאת או שאני צריך לבטוח באותו רב? דרך אגב, הרב הזה פסק לי שמותר להתפלל ערבית אם יש שלושה אנשים שלא התפללו ושבעה שכבר התפללו, האם זה נכון?
תשובה: כששואלים רב שאלה יש לסמוך עליו שהוא ירא שמים, יודע את ההלכה ופוסק נכון, ואם במקרה הרב אינו יודע את התשובה הוא יאמר שאינו יודע. אם איננו סומכים על תשובת הרב לשם מה לשאול אותו? יש בגישה כזו הבעה של חוסר אמון וחולשה באמונת חכמים. מהסיבות שפרטתי לא אתייחס גם לגוף השאלה ההלכתית שהעלת.
שאלה: ברכה לפני אמירת ההגדה: למה אין מברכים ברכה לפני ההגדה, כמו "אשר קדשנו במצותיו לזכור את יציאת מצרים? (כמו שמברכים במצוות רבות?)
תשובה: למה אין מברכים על מצות סיפור יציאת מצרים? נאמרו על כך הסברים רבים והבאתי כמה מהם, וראה עוד בספר "עיון המועדים" לרב מיכאל אזולאי (עמ' לא) שהביא על כך 15 תירוצים. א. רשב"א - זו מצוה שאין לה קצבה ידועה, ואפילו בדיבור בעלמא בענין יציאת מצרים יצא אלא שכל המרבה לספר הרי זה משובח, ולכן לא תיקנו ברכה. ב. שו"ת רא"ש (כלל כד סי' ב): "הרבה דברים צוה הקב"ה לעשות זכר ליציאת מצרים ואין אנו מברכין עליהן  כגון: הפרשת בכורות וכל המועדים. שאין צריך להזכיר בהפרשת בכורות שאנו עושין אותו זכר ליציאת מצרים, אלא שצוה הקב"ה לעשות המעשה ומתוך כך אנו זוכרין יציאת מצרים. ולאו דוקא הגדה בפה, אלא אם ישאל מפרשין לו". וביאר דבריו בהגדת מנחת אשר (הרב אשר וייס שליט"א) שמצוות ההגדה אינה מצווה העומדת בפני עצמה אלא חלק וסניף של המצווה הכללית לזכור יציאת מצרים. ג. ארחות חיים   כיוון שאינה אלא סיפור דברים. כלומר, אין זו מצווה שמוכח מתוכה שעושה זאת לשם מצווה. ד. מאירי - משום שסומכין על ברכת אמת ואמונה שחתם בה בברכת גאל ישראל. כעין זה כתב השבלי לקט - אין לברך על ההגדה משום שיצא בברכת אשר גאלנו או בברכות קריאת שמע לפניה ולאחריה או שאומרים על ההלל בליל פסח. ה. אבודרהם בשם הריא"ף   יצא כבר ידי הברכה במה שאמר בקידוש "זכר ליציאת מצרים". ו. מהר"ל (גבורות ה' סוף פרק סב)   עיקר המצווה במחשבה, לפי שאם אינו מבין מה שקורא לא יצא ידי חובה, ועל מצוות שבמחשבה אין ברכה. לסיום, אבי מורי הרב שי' הפנה אותי לספר 'ברכות שנשתקעו' (הרב צבי גרונר, יצא בהוצאת מוסד הרב קוק, תשס"ד), המביא שיש הגדות מן הגניזה בהן מופיעה הברכה שנהגו לומר בליל הסדר   ברוך אתה ה' א' מלך העולם אשר קידשנו במצוותיו וציוונו על מצות להזכיר גבורות של מלך מלכי המלכים שעשה נסים לאבותינו במצרים בלילה הזה בעבור אברהם יצחק ויעקב, ברוך אתה ה' א' מ' העולם זוכר הברית' (כמובן שאיננו פוסקים כן הלכה למעשה). שנזכה לאכול מן הזבחים ומן הפסחים, ולהלל לבורא עולם על החסד העצום והנפלא שעשה עמנו!
שאלה: חרם דרבינו גרשום: האם ידוע נוסח ידוע של חרם דרבנו גרשום? אם כן - מהו? אם לא, אם יודעים מה בדיוק הוא אסר?
תשובה: אין בידינו את הנוסח המקורי אך יש את הנוסח שכתבו הפוסקים בשמו. ואצטט מדברי הכל בו סי' קטז: "חרם קדמונים. ושלא לראות בכתב ששולח אדם לחבירו בלא ידיעתו ובלא רשותו". עיין עוד בתשובות שבסוף שו"ת מהר"ם וכן בשלטי גבורים מסכת שבועות (דף יז בדפי הרי"ף בסוף העמוד), ובבאר הגולה סוף סי' שלד. לאחרונה יצא ספר הנקרא "ההגנה על צנעת הפרט" מאת הרב פרופ' נחום רקובר העוסק בהרחבה בנושא צנעת הפרט ופרק ד שם מוקדש לחרם דרבנו גרשום. ניתן גם להאזין לשיעורו המופיע באתר "ישיבה".
שאלה: הכשרת כיריים קרמיות - לכתחילה או בדיעבד: האם הכוונה לדיעבד או שזה לכתחילה? השאלה נשאלה בהמשך לשאלה "הכשרת כיריים קרמיות לפי האשכנזים"
תשובה: מכיוון שאן לאדם כיריים אחרות, מותר לכחילה להכשירם לחג.
שאלה: בית עסק בשותפות עם גוי בחו"ל שמוכר חמץ: עליכם. אני גר ועובד בסין. יש לי עסק בשותפות עם גוי, 51 לגוי 49 שלי. העסק הוא סופרמרקט באינטרנט. אני באמת לא יודע מה לעשות בקשר לחמץ שאנחנו מוכרים. יש לי במחסן כל כך הרבה חמץ. מה ההלכה, ניסיתי למצוא ושאלתי את הרב של הקהילה שלנו אבל אנחנו ממש אובדי עצות? בבקשה מכם, אני עיזרו לי למצוא פיתרון, אני ממש חושש. ו
תשובה: מכור לגוי בצורה הלכתית וחוקית את חלקך בעסק למשך הפסח והרווחים בפסח יהיו שלו בלבד. (ניתן לנכות מהרווחים את הוצאות ההשקעה שלך בעסק).
שאלה: קטניות בשבת שלאחר שביעי של פסח: לכבוד הרב. מה הסיבה שלא ניתן לאכול קטניות בשבת שלאחר שביעי של פסח. לכאורה קטניות הן לא חמץ וזמן החומרה עבר כבר? השאלה נשאלה בהמשך לשאלה "חמץ וקטניות באסרו חג שחל בשבת"
תשובה: הן מוקצה.
שאלה: ברכת האילנות בשבת: האם מותר לברך ברכת האילנות בשבת כמו השבת בה חל ראש חודש ניסן, והלו למדנו זריזים מקדימים ומברכים בראש חודש ניסן?
תשובה: לפי ההלכה אין בעיה לברך בשבת, בפרט אם הדבר ייעשה ברוב עם. אך המקובלים נמנעים מלברך בשבת.
שאלה: כשרות מצות מכונה לפסח: שמעתי שיש בעיה של מצות מכונה לפסח, שלא מכשירים את המכונות לפני פסח. האם זה נכון? איזו חברה עדיף לקנות?
תשובה: מצות השומרון (כפר פינס), מצות יד בנימין (בית שמש, ירושלים) מצות קרית ספר ומצות חבורה של אם החיטה(הלפרין) אופים רק לפסח. כל המצות של החברות האחרות שאופים גם במשך השנה - השנה החליפו את הרשת של התנור לפני היצור לפסח. שנזכה לאכול השנה מהזבחים והפסחים, הרב חגי בר גיורא
שאלה: דמיון מוצרי חמץ למוצרים כשרים לפסח: האם יש בעיה לקנות מוצרים לפסח שדומים למוצרי חמץ?
תשובה: בגלל טעויות שאנשים התבלבלו ואכלו חמץ בפסח, הרבנות הראשית מחייבת שיעשו שינוי בצורת המוצר ובאריזתו. לא מספיק שינוי רק באריזה כי לפעמים מגישים את המוצר לאורח בלי האריזה כגון: אטריות, שקדי מרק, דגני בוקר, פרוסת עוגה, בסלי פיצה וכו'. הדרישה לכך היא גם אם הקונה לא טעה וקנה מוצר כשר לפסח. החשש שלנו הוא בגלל שמא אדם אחר שרואה שמוכרים אטריות בלי שינוי או שאוכלים אטריות בלי שינוי יחשוב שאטריות כשרות לפסח ויכול לטעות לאכול חמץ. שנזכה לאכול השנה מהזבחים והפסחים, הרב חגי בר גיורא
שאלה: לקרוא פרשת זכור לפני קריאת התורה: למה לא מקדימים את קריאת פרשת זכור שהיא דאוריתא לקריאת התורה שהיא דרבנן?
תשובה: המפטיר כשמו כן הוא, מסיים את הקריאה, וח קבעו דגם אחיד לקריאת התורה. מעין תדיר ושאינו תדיר, תדיר קודם.
שאלה: לאכול זעתר שהביא לי ערבי - 2: שכחתי לציין, שהזעתר מהערבים שיש לי הוא לא רק הצמח אלא זה זעתר מעובד וכתוש עם שומשום, כמו שמוכרים בחנויות. האם יש לזה תקנה ע"י הפרשות תרומות ומעשרות או שאסור בכל מקרה לאכול את זה?. השאלה נשאלה בהמשך לשאלה "לאכול זעתר שהביא לי ערבי"
תשובה: וברכת ד' לפי דבריך כעת, נראה שלא מדובר בזעתר שערבי גידל אלא יתכן שגדל ברשות ישראל והם רק עיבדו. על כן נראה שכדאי להפריש בלא ברכה. לגבי חרקים כדאי לשטוח את התבלין על גבי צלחת או דף לבן ולהעביר מצד לצד, ולהוציא כל מה שבין החלקי התבלין. אם יש קורים או גושים יש לזרוק את כל התבלין. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: איזו תפילה עדיף להתפלל: לנערה בת 17 שיכולה להתפלל רק תפילה אחת, איזה תפילה עדיף שתתפלל? אם הרב יכול להביא מקורות.
תשובה: תפילת שחרית.
שאלה: ציצית שמיועדת רק ללילה: אני ישן בלילה עם ציצית. חשבתי לקנות ציצית חדשה ועם הציצית הישנה אשן בלילה, אך האם הציצית הישנה תהפך להיות כסות לילה וכך לפי שיטת הרא"ש לא אתחייב בציצית בלילה (האם בכלל יש עניין להתחייב בציצית בלילה מדין מצווה ועושה)?
תשובה: ' מעיקר הדין אין חובה לישון עם ציצית. אולם יש נוהגים עפ"י האר"י  הובאו דבריו גם במשנה ברורה כא' טו  לישון עם ציצית. המנהג נפוץ בעיקר אצל חסידים והנוהגים עפ"י הקבלה. כיון שמדובר במנהג חסידות, אפשר לייחד ציצית ללילה ויש אף שמעדיפים כך כדי להדגיש את עיקר המצוה בלבישת הציצית בבוקר ומעוד טעמים.
שאלה: שעווה במיקרוגל: אשתי שמה שעווה (להורדת שיער) במיקרוגל. האם צריך להכשיר את המיקרוגל? (אין הכשר על השעווה).
תשובה: וברכת ד' אין צורך להכשיר את המיקרוגל. השעווה בדרך כלל איננה אסורה באכילה, וכמו כן, ספק על חום המיקרו. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כשרות לפסח במסעדה ללא הכשר: אני עובד במסעדה לא כשרה. אמנם אין בה מנות מעורבבות של בשר וחלב יחד או רכיבים לא כשרים (אין חזיר, טרפות וכו.) והיא סגורה בשבת. אבל יש גם מנות בשריות וגם מנות חלביות אחת לצד השניה, ואין הפרדת כלים או כלי בישול. בפסח הם מתכננים לעשות תפריט מיוחד שלא יכלול חמץ, אך המטבח לא יכושר במיוחד והכלים (בישול והגשה) יהיו אותם כלים (לא זכוכית) הם מאוד זקוקים לי בימי החג ומבקשים שאגיע. האם מותר לעבוד בימי החג במסעדה? האם רק כלי זכוכית הינם כשרים לפסח?
תשובה: אין היתר לעבוד במסעדה לא כשרה.
שאלה: ישיבת "מרכז הרב" והתפלגותה: ישיבת "מרכז הרב" לפני כ-15 שנה יצאו נתח של מספר תלמידי חכמים שמונו כרמי"ם ע"י הרצי"ה קוק ו"הקימו" את ישיבת "הר המ"ר" (המשך מרכז הרב). נראה מהשמועות שיציאה זו נבעה מהבדלי השקפה מה שגם המציאות מעידה על כך כגון נושא ה"סירוב פקודה" בצבא. רציתי לשאול 1.מהם הבדלי ההשקפה בין בישיבות או הרבנים? מהם הנקודות או הנושאים השנויים במח פחות או יותר?משום ש"תורה היא וללמוד אני צריך" וארצה לברר לעומק נושאים אלו כפי יכולת השגתי.2.האם השוני נגרם מתפיסות שונות בשורשם באמונה?(נפקא מינה האם אדם שלא ידע להבחין בשוני יוכל ללמוד מספריהם?) 3. לכאו הרצי"ה הכתיר חלקם כרמי"ם באמונה, ואפשר לחוש שיש להם סגנון מיוחד וקצת אחר בלימודי האמונה. האם סגנון זה בא מהרצי"ה?ואם כן למה בשאר הישיבות ו"במרכז" עצמה לא נמצא סגנון זה? אבקש שישאלו רבנים המכירים הנושא מקרוב.
תשובה: 1. ישיבת מרכז הרב חינכה ללימוד אמונה ושותפות פעילה בכל בנין הארץ ומאבק על כל חלק ממנה. ישיבת הר המור מסתפקת בלימוד חשוב אך איננה שותפה פעילה במאבק על הארץ, שלא כפי שנהג הרצי"ה זצ"ל שלמד ולימד אך גם פעל ללא הרף. 2. לענ"ד אין שוני ממשי בלימוד, והוא מתבטא בעיקר בהדרכה מעשית. 3. נכון שהרב הכתיר את חלקם כרמי"ם אך רוב תלמידיו הבוגרים לא מקבלים את דרכם. 4. נכון שסגנון הדברים משתמר שם בצורה בולטת יותר, אך דרכו המעשית של הרצי"ה נמשכת בישיבת מרכז הרב, והיא הנחשבת בעיני רוב רובו של הציבור כממשיכת דרכו של הרצי"ה. עם כל האמור יש ערך רב לישיבת הר המור, ורוב הציבור כואב את כאב הפרישה שנראית כלא מוצדקת והשפעתה קשה מאור על כל נאמני תורת ישראל ואוהבי עמם וארצם.
שאלה: ריבת תות בהכשר בד"ץ: האם אפשר לסמוך על הכשר הבד"ץ לריבת תות או שיש מקום להחמיר?
תשובה: וברכת ד' בהכשר של בד"ץ של העדה החרדית אני יודע שמקפידים על חרקים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: פיצוחים שלא באו במגע ים מים בפסח: לכבוד הרב, אם איסור קטניות הוא רק אם הם באו במגע עם מים, האם מותר לאשכנזי לקנות פיצוחים (דהיינו גרעיני חמניה, בוטנים, פיסטוק, קשיו וכו ) לפסח?
תשובה: לא לקנות עם מלח. אם אדם קולה לבד אין בעיה.
שאלה: אוכל לדגים חמץ גמור: לרב! יש לי אוכל לדגים שהוא מכיל קמח חיטה. בפסח אני יכול להאכיל את הדגים באוכל כשר. האם צריך לשרוף את האוכל החמץ של הדגים? יש לי כמות בשווי של כ 100 שקלים לכן חבל לי לשרוף!
תשובה: תלוי במצבך הכלכלי, אם 100 שקל הם סכום גדול עבורך מכור את החמץ לגוי. אין להאכיל את הדגים בחמץ.
שאלה: השבת אבידה בבסיס צבאי: א. כשהייתי בצבא לפני יותר משנה מצאתי בחדר מטען ונראה לי שכבר דיברתי עם כל מי שהיה בחדר באותו זמן ולא מצאתי את בעליו ומדובר בפלוגת מפקדה שמתחלפים בה אנשים ועוברת מקומות. האם אני צריך לנסות למצוא את הבעלים? ב. מצאתי לפני הרבה זמן כומתה בתחנת אוטובוס.האם אני צריך להחזיר אותה לצבא?
תשובה: א- אם אין דרך סבירה למצוא את הבעלים אפשר להשתמש במטען (מכיוון שאין זה חפץ מיוחד בעל ערך אישי ואפשר לקנות כמותו בחנות ) אך יש לרשום לעצמך בפנקס שאם משהו בעתיד ידרוש את המטען לפי סימנים (כגון מקום שבו מצאת אותו) תשיב לו את הערך הכספי שלו. בכל אופן, מצוות השבת אבידה עיקרה בטרחה ולא בהוצאה כספית ששוה יותר מערך החפץ המושב. ב- יש להחזיר את הכומתה לצבא-זה רכושו.
שאלה: הארכת שעון הפלטה וכיו"ב: 1. הפלטה כמובן מחוברת לשעון שבת שמתחיל לעבוד בכניסת שבת מיד.למחרת היא מכוונת בבוקר עד הצהרים ואז לא צריך אותה אז בעלי רוצה להאריך ביום שבת את ההפסקה מיד לאחר שנכבית מארוחת הצהרים. 2.לא הבנתי כל כך :לגבי האח אסור בעצם שהאם תזמין אותו לכמה שעות בשבת שאנו נמצאים על מנת ליצור מפגש משפחתי כל עוד אנו שם כי אנו שותפים לחילול.נכון? השאלה נשאלה בהמשך לשאלה "הארכת שעון הפלטה בשבת"
תשובה: אחרי שהשעון כיבה את הפלטה אין היתר לגעת בו, זו הבערה חדשה שאסורה מן התורה. אם האם מזמינה את האח שיסע בשבת היא עוברת על לפני עיור לא תתן מכשול. אם אתם אינכם שותפים להזמנה בכל צורה שהיא אינכם עוברים עברה.
שאלה: שאלות בנושא שנת האבל: יש לי שתי שאלות שעוסקות בשנת אבל, גם אם לא קשורות האחת בשניה: אני אשכנזי ואבי נפטר השנה ואני בשנת אבל עליו. השאלה הראשונה היא - אם אין לי מישהו שיכול לחדש לי בגדים והבגדים שלי כבר בלויים (לדוגמא נעליים), האם מותר לי לחדש אותם או לתת אותם ללבישה למישהו אפילו שזה לא מתאים לו (לדוגמא לאישתי) כדי שיחדש אותם בשבילי? השאלה השניה - בשעטו"מ אמור להוולד לי בן ובעז"ה תהיה לו ברית. האם מותר לעשות לו ברית "גדולה" (באולם ולהזמין בנוסף למשפחה גם חברים וחברים לעבודה) או שבשנת אבל גם ברית צריכה להיות ארוע קטן (סעודת מצווה בלבד)? כמובן שגם בארוע גודל לא תהיה מוזיקה וכד כן יהיו דברי תורה, השאלה היא על סוג המוזמנים וגודל הארוע.
תשובה: ראשית אשתתף בצערך. א. אבל יכול לקנות בגדים בשנת אבל כשבגדיו בלויים. אין צורך שאשתך תנעל את הנעליים. ב. אפשר לקיים את הברית כרגיל לפי המנהג אצלכם. טוב שלא יהיה מוזיקה בברית. הדיון היחיד הוא לגבי האבלים האחרים שיוכלו להשתתף בברית אולם יצטרכו לאכול בנפרד במקום צדדי וכד' וכדאי שכל אחד ישאל את רבו כיצד לנהוג. אתה יכול להשתתף כרגיל בברית של בנך. שיהיה בעזרת ה' בקלות ובשמחה. זכות היא לנפטר ולמשפחה שנולד בן בתוך שנת האבל. ח לימדו אותנו "נולד בן זכר באותה משפחה נתרפאת כל המשפחה" והמשך בשורות טובות.
שאלה: שאלת המשך ל: "כדור שפוצץ על ידי כלבה": לכבוד הרה"ג דב ליאור שליט"א הרב פטר את בועט הכדור שלא ברשות מהנזק שהזיקה הכלבה לכדור מחמת שלא ידע שתזיק אותו. ותימה לי, הלא כיון שבעט בכדור שלא ברשות והגביהו קנה אותו לאונסיו כדין כל גזלן וממילא נתחייב באונסיו. וגם מה שייכות ידיעה בזה הלא אחד שוגג ואחד מזיד בנזיקין? ועוד נראה שאפי היה בועט בו בהיתר היה מתחייב,שהרי זה דומה לאש, שמזיק על ידי כח אחר כיון שהוא הניחו בפני הכלבה שהיא רגילה בזה. ובפרט שחובת השבת הכדור למגרש היא לעולם על מי שבעט אותו מחוץ למגרש. האם מסכים הרב לדברים אלו בבועט ברשות ושלא ברשות ומדוע? השאלה נשאלה בהמשך לשאלה "כדור שפוצץ על ידי כלבה"
תשובה: אותו אדם שבעט לא הגביהה את הכדור, ולכן לא קנה אותו. במקרה של בעיטה ישנה אפשרות של חיוב משום מזיק אך לא משום גזלן. אם היה גונב או מרים או גוזל את הכדור היה מתחייב בהשבה, ולכן גם אם קרה לו אונס כגון זה, יהיה חייב באונס כשואל. אבל כאשר אדם בועט, אין בזה גדר של קניין אלא גדר של מזיק במקרים מסוימים. אם הוא היה בועט בכדור, והכדור היה פוגע בעמוד ומתפוצץ, אפשר לחייב אותו מדין מזיק. אבל כאן הוא לא הזיק אלא הוא גלגל את הכדור למקום מסוים ואז בא הכלב והזיק אותו, לא הוא הזיק, הוא גרם אבל אי אפשר לחייב על כך ת כמובן שאני לא מתיר לקחת כדור של מישהו אחר ולבעוט בו אבל אי אפשר לחייב את הבועט ת אם הנזק לא קרה מעצם הבעיטה.
שאלה: "לא מכיל גלוטן" בפסח: האם אפשר לסמוך על מוצרים בארץ ובחו"ל המיועדים לחולי צליאק ורשום עליהם "לא מכיל גלוטן"? א. האם מותר להשהותם בפסח? ב. האם מותר לאוכלם (לאשכנזים, אם אינם מכילים קטניות)?
תשובה: אין לאכול מוצר שלא כתוב עליו: "כשר לפסח בהשגחת רבנות מקורית מוסמכת" גם אם הוא מיועד לחולי צליאק. גם כאשר הם לא כשרים לפסח מותר להשהותם בפסח. כאשר הם כשרים לפסח ולא מכילים קטניות מותר גם לאשכנזים לאוכל אותם. י ש לזכור שברכתם שהכל. הרבנות הראשית דורשת שמוצרים שבדרך כלל הם חמץ ויוצרים דוגמתם לפסח יהיו בשינוי צורה למוצר ולאריזתו. שנזכה לאכול השנה מהזבחים והפסחים, הרב חגי בר גיורא
שאלה: האם יש מצווה בעזרה במציאת עבודה : במקצועי אני עוסק בגיוס עובדים ועזרה לאנשים במציאת פרנסה. מעניין אותי לדעת האם עזרה לאדם באיתור פרנסה זו מצווה? האם יש מקורות הלכתיים שדנים בסוגייה זו? מראש
תשובה: ודאי שיש בזה מצוה. כתוב "וכי ימוך אחיך ומטה ידו עמך והחזקת בו", ושם מדובר לעניין לתת לו צדקה. בהלכה מוזכר שאדם שיש לו עסק והוא זקוק להלוואה גדולה כדי שהעסק לא יתמוטט, יש מצוה להלוות לו. אתה לא נותן לו את זה בתור צדקה אלא מלווה לו כדי להחזיק את ידו. כאשר אתה ממציא לאדם עבודה ומאפשר לו להתפרנס בכבוד במקום שאותו אדם יזדקק לפרנסה, בוודאי שאתה מקיים "והחזקת בו". אתה עוזר ליהודי שלא ייפול לחסדי הבריות. מצווה זו אפילו יותר גדולה ממצות צדקה, כיוון שהיא אינה חלה רק על עניים אלא מצווה לעזור גם לעשיר שלא יתמוטט. לכן כאשר אתה ממציא לאדם עבודה אתה מקיים "וחי אחיך עמך".
שאלה: זהירות בדרכים לאור ההלכה: לרב אני כותב כעת על חיבור בהלכה בנושא זהירות בדרכים, ורציתי לשאול את הרב מספר שאלות: 1) במקרה בו אין סיכון ואין בעיה של "ונשמרתם"(לדוגמא בחציית רמזור הולכי רגל אדום בשעה קטנה של הלילה כאשר ברור שלא תעבור אף מכונית)- האם יש חיוב לציית לחוקי התנועה מצד "דינא דמלכותא"? 2) האם יש פוסקים (אחרונים-חוץ מהר"ן) שפוסקים שאין דין של "דינא דמלכותא"? מי? 3) האם "דינא דמלכותא" נקבע לפי החוק עצמו או לפי רמת האכיפה של החוק (לדוגמא: אסור לסטות מהשבילים המסומנים בשמורת טבע אך ברור שאם אדם קצת סטה לא יענישו אותו). 4) ולסיום שאלה מעשית: אם כמה דקות לפני שבת אדם נוהג במכונית ויודע שיספיק להגיע לשבת בביתו רק אם יסע מעל המהירות המותרת. האם מותר? למה?
תשובה: 1) לכאורה נראה שכן. 2) הרמב"ם, הטור והשו"ע בסי' שס"ט בחושן משפט פוסקים שדינא דמלכותא דינא לא רק במלכויות זרות אלא גם במלכות ישראל. ובפסקי דין הרבניים מהשנים הראשונות של מדינת ישראל כולם פוסקים שדינא דמלכותא דינא,גם במלכות ישראל. כמובן בחוק שלא נוגד דין תורה בדיני ממונות או העברת יום המנוחה משבת ליום אחר וכדו'. אבל בענייני מיסים, גובה תשלומים, סדרי תנועה, היתרי בנייה ועוד, ודאי שדינא דמלכותא דינא. ולפי דעת רוב הפוסקים זה מן התורה. ולהלכה נפסק שדינא דמלכותא דינא במלכות ישראל. 3) לפי החוק הרשמי. גם אם אין אכיפה בגלל סיבות מסויימות, החוק לא התבטל. 4) יהיה מותר כדי למנוע חילול שבת אבל אם יתפוס אותו שוטר כמובן שיתן לו דו"ח.
שאלה: ברכת האילנות בשעות הלילה: האם אפשר לברך ברכת האילנות בלילה? השאלה נשאלה בהמשך לשאלה "ברכת האילנות לנשים"
תשובה: אם רואים את הלבלוב בלילה, כגון: שיש במקום אור, אפשר לברך גם בלילה.
שאלה: בהמשך נושא ריסוק ירק בכלי בשבת: למדנו בביהכנ"ס שע"פ ילקוט יוסף אין לרסק ירק בפומפיה אפילו לאלתר ואחד המתפללים טען שלידיעתו לאלתר מותר, האם יש דעה כזו? האם ניתן לסמוך עליה? השאלה נשאלה בהמשך לשאלה "להכין פירה בשבת"
תשובה: לענ"ד אין דעה כזו שנפסקה להלכה, הרי שנינו שאין לגרור גבינה במגרדת אף שמעשה הטחינה עצמו מותר בגבינה כיון שאינה גידולי קרקע.
שאלה: יוסף ואשת פוטיפר: בכדי לקבל כוחות למלחמה היצר של ניאוף למדתי קצת בעניין של יוסף הצדיק ואשת פוטיפר ומצאתי שאומנם יוסף לא שכב עם אשת פוטיפר אך יצא לו ש מצפורניו (מסכת סוטה דף לו עמוד ב) ברצוני לדעת אם זה נחשב שחטא? ואם כן מדוע הוא נקרא צדיק הרי הוא חטא? אשמח ללמוד מתשובתך בברכת שבוע טוב וחודש טוב
תשובה: יוסף היה אנוס, ואע"פ שמצד אחד היה כאן חטא, מצד שני עובדה זו מעצימה מאוד את צדקותו, כי אע"פ שאכן בכח גרמה לו לתאווה גדולה, יוסף לבסוף הצליח להתגבר עליה בכוחות עצומים. ראה גם בסכת קידושין דף פא ע"א מעשה נורא בר' עמרם חסידא, שבתחילה נתאווה ובכוחות עצומים התגבר וביזה עצמו כדי שלא יצטרך להתבזות בעולם הבא וכך ניצל מהחטא, ומאז נקרא רבי עמרם חסידא. במלחמה חשובה זו, צריך לדעת מצד אחד ללמוד על חומרת הענין ולהתאמץ ביותר, ומצד שני לדעת שגם אם היו נפילות תמיד אפשר לעשות תשובה. לפעמים יצר הרע מנסה לרמות אותנו ולומר לנו שאם נפלנו בכך סימן שאנו מרמים את עצמנו בכל עבודת ה' ואיננו אמיתיים עם עצמנו, וכך הוא מנסה לקרר אותנו. אך זו עצת היצר! אם אנו מרגישים רצון עז להתגבר על כך ולהתקדם בכל עבודת ה' זו ההוכחה הכי טובה שאנו אמיתיים עם עצמנו, וגם אם ניפול חלילה תמיד נקום ואדרבה נתחזק יותר ויותר. הרבה הצלחה!
שאלה: הכשרת פח שעל גבי פלטת שבת: לרב, פח נחושת המוצב על גבי פלטת שבת במהלך השנה ועל גבי הפח ישנו נייר כסף שעליו מניחים את האוכל והחלות. האם יש צורך להכשיר את הפח לפסח, וא"כ, כיצד? מראש
תשובה: את הפח מכשירים בליבון קל, מניחים אותו על אש עד שנייר ייחרך עליו.
שאלה: לשים תחתית תחת סיר בשבת: לשבת שמנו מים חמים בסיר על כריים של גז אבל לא כיסינו האש. בלילה המים רתחו יותר מדאי ואז הכנסנו בין הסיר ובין האש פלטה מרובעת של ברזל מבלי כמעט להרים את הסיר. האם נהגנו כשורה? ומה צריך לעשות במקרה כזה?
תשובה: לכתחילה צריך לשים את הדוד באופן כזה שלא יצטרכו להזיזו בשבת. במקרה שלכם נהגתם כשורה, והיה מותר גם להרים את הסיר להשאירו ביד, להניח את הפלטה ולהניח עליה חזרה את הסיר.  עי' שש"כ א כ והערות סה-סז
שאלה: שאלות בענייני פסח: רציתי לשאול את הרב מספר שאלות בנושא פסח, 1. האם נכון לומר שהחומץ שהגר"א השתמש בו ר פסח ב-"כרפס" היה חומץ של יין? אם לא כן, למה הוא טבל את הידים ב-"ורחץ"? הרי רק צריכים טבילה על י"ד שח"ט ד"ם. 2. בשו"ת אורח משפט אורח חיים סימן קכח אזהרה כג, כתב מרן הרב זצ"ל "שיעור הרביעית ישער כ"א באומד קרוב לד גודלין בערך בקומה ושני גודלין באורך ורוחב". האם נכון לומר שחל טעות וצריך להיות כתוב "קרוב לג בערך"? תלמידך,
תשובה: מהו שיעור האגודל עליו דיבר הרב?
שאלה: לצאת לידי חובת אמירת ההגדה : לכבוד הרב דוד חי הכהן שליט"א במשפחתנו יש מנהג שכל אחד ת קורא חלק מאמירת ההגדה. השנה אני עורך הסדר ב"ה. מתארחים אצלנו ההורים האח, האחיות ומשפחותיהם. איך יהיה ניתן שכולם יצאו לידי חובת אמירת ההגדה ועם זאת לשמור על מנהג המשפחה? אציין שחלק מהמשפחה קצת רחוקים מתורה ומצוות. שהרב יזכה לבריאות איתנה ונחת מכל משפחתו, תלמידיו ועמו ב"ה. חג פסח שמח וכשר.
תשובה: אפשר שעורך הסדר יקרא ויאמר שהוא מכוין להוציא ידי חובה, ואחרי כל פסקה יתן למסובים לקרוא כל אחד בתורו.
שאלה: תיקון חצות - סוג התפילה: האם בתיקון חצות אני יכולה להגיד שירת הים ותהילים כדי למצוא את זיווגי או שצריך בתיקון חצות לקרוא רק את התיקון הכללי? אשמח לקבל תשובה.
תשובה: תיקון חצות הוא קינה על חורבן בית המקדש. תיקון הכללי הוא מספר פרקי תהילים שתיקן רבי נחמן מברסלב לתיקון. לא כדאי לערבב בין תיקון חצות לשאר בקשות. את שאר העניינים תבקשי בשעה אחרת, ועדיף במשך שעות היום.
שאלה: לעשר ביצים מלול שבחצר: לכבוד הרב, אני גרה במושב בשכירות. בעלי הבית שלי מגדלים תרנגולות "מטילות" הם מזמינים אותי לאסוף ביצים טריות שהן כמתנה עבורי. מה הדין בנוגע לביצים שאספתי בעצמי? חוץ מבדיקה שאין טיפת דם. האם צריך לעשר או משהו אחר על מנת לאכול אותן ללא חשש? וחודש טוב
תשובה: אין מצוות מיוחדות לגבי ביצים (למעט בדיקת הדם). את יכולה להשתמש בהם.
שאלה: לעבוד במהלך פסח במשרד : כבוד הרב בפסח הבעל"ט נצטרך אני וחברותי להגיע לעבודה במהלך חול המועד. החברה בה אנו עובדות היא חברה ישראלית בבעלות חברה אמריקאית לא יהודית. האם עלינו לנקות ולבער את החמץ במשרד? באיזה יום ניתן לבצע את בדיקת החמץ במשרד מתוך הנחה שלא נוכל להיות שם בערב פסח בצאת הכוכבים? מה עוד עלינו לדעת ולעשות על מנת לא לעבור על איסורים? פסח כשר ושמח,
תשובה: אומנם הבעלים של המשרד הם נוכרים אולם החמץ המיועד לשימוש העובדים הוא בדרך כלל באחריותם, לכן עליכם לבער את החמץ ביום האחרון לעבודתכם לפני פסח. בחוה"מ תשתמשו רק במאכלים כשרים ובכלים חד פעמיים. את המיקרוגל יש להכשיר ובפסח להשתמש בשני כיסויים.
שאלה: כשרות סימילאק ג נטל: האם סימילאק ג נטל - כשר לפסח? זהו תחליף חלב חדש ללא לקטוז לתינוקות רגישים. בתנו בת 7 חודשים ניזונית ממנו. וחג שמח
תשובה: ב"ה י"ד ניסן תשע"ב ליעקב גור לכל סימילאק צריך להיות כיתוב או מדבקה כשר לפסח תשע"ב שהודבקה אצל היבואן ולא בחנות. חג שמח שניזכה לאכול השנה מהזבחים והפסחים הרב חגי בר-גיורא
שאלה: כשרות עופות בהכשר הרבנות: לכבוד הרב שליט"א שמעתי בשיעור של רב חשוב כי ישנה בעיה בכשרות של עופות בהכשר הרבנות (לא ברור לי בדיוק לאיזה רבנויות התכוין הרב אך אמר זאת באופן כללי), שמגיעים אליהם משלוחים של עופות אשר קודם לכן הגיעו לבדצי"ם שונים ופסלו אותם מחמת אחוזים גבוהים מאוד של טריפות בצומת הגידים ובריאה ולא רצו לשחוט את העופות הנ"ל. בעלי המשחטה אשר אינם רוצים להפסיד מעבירים משלוחים אלו לשחיטת שוחטי הרבנות ומאחר ובהכשר הרבנות לא בודקים את צומת הגידים והריאה הם פשוט שוחטים אותם ונותנים להם חותמת של כשר למהדרין. ואף אם נאמר שאין חיוב מעיקר הדין לבדוק בדיקות אלו בסתמא, הרי שכאן יש מיעוט המצוי או אפילו רוב המצוי דמוכח ואם כן יש כאן מכשול גדול. האם ידוע לרב על כך, וכן האם יש הבדל בין כשרות רבנות רגילה למהדרין בעניין או בין רבנויות שונות?
תשובה: ב"ה שלו-ם וברכה בקלות אפשר לפסול ולהוציא לעז על הכלל. ברור שכאשר מוצאים בעיה אמיתית בכל המשחטות שוחטים ובודקים יותר לאט. כל מי שמוצא תקלה אמיתית ולא מדווח אותה לאדם אחר מכשיל אותו וגורם להכשלת הציבור ולכן יש לבדוק האם אותו שלא מדווח ראוי לעסוק בכשרות. הרב חגי בר גיורא
שאלה: לא לשלם על קניה באינטרנט מגוי: ברצוני לשאול לגבי רכישה באינטרנט מגוי. מידי פעם יוצא לי לקנות מוצרים מחו"ל דרך האינטרנט (מגוי בוודאות). לאחר הת דרך האינטרנט המוכר מפרסם כי המוצר יגיע לביתי תוך 15-30 ימים. לפעמים קורה שהמוצר מגיע לאחר 35-40 ימים ויותר, ובמידה והמוצר אינו מגיע כלל - הכסף מוחזר חזרה. העניין הוא שלפעמים קורים מצבים שהמוצר לא מגיע לאחר כ-40 ימים ואני מדווח למוכר על כך והמוכר מחזיר לי את הכסף חזרה אך לאחר מספר ימים בודדים המוצר אכן הגיע. האם חובה עליי לדווח למוכר כי המוצר הגיע בסופו של דבר ולהחזיר לו את הת או שאין עניין גניבה גזלה מגוי והמוצר יישאר אצלי ללא החזרת הת? וחודש טוב ומבורך.
תשובה: צריך לחזור ולשלם או לבטל את העסקה לגמרי ולהחזיר את המוצר, אבל אי אפשר לקבל את המוצר ללא ת
שאלה: מה קוראים בפסח שחל בשבת: מה קוראים בשבת וחג הפסח בתאריך ט"ו בניסן?
תשובה: קוראים את הקריאה הקבועה של חג ראשון של פסח אלא שמעלים שבעה קוראים כמו בשבת ולא חמישה כמו ביום טוב. הקריאה היא בספר שמות יב, כא עד סוף הפרק. למפטיר קוראים בפרשת פנחס: במדבר כח טז-כה. פסח כשר ושמח!
שאלה: האם מותר ללכת לקרקס: לכבוד הרב! הייתי רוצה לדעת האם יש היתר ללכת לקרקס (כשר, ללא לוילאניות ובנות בכלל), כי הרי כתוב בגמרא מסכת עבודה זרה דף יח: "תנו רבנן ההולך לאיצטדינין ולכרקום וראה שם את הנחשים ואת החברין בוקיון ומוקיון ומוליון ולוליון בלורין סלגורין הרי זה מושב לצים ועליהם הכתוב אומר (תהילים א) אשרי האיש אשר לא הלך וגו כי אם בתורת ה חפצו הא למדת שדברים הללו מביאין את האדם לידי ביטול תורה"?
תשובה: מושב ליצים. לחולה שזקוק לשעשוע כדי להבריא או לילדים קטנים שלא חייבים בלימוד תורה, יהיה מותר.